ગઈ કાલના બનાવની માહિતી આપતાં ઘાટકોપર રેલવેના પોલીસ-અધિકારી બ્રજેશ શર્માએ ‘મિડ-ડે’ને કહ્યું હતું કે ‘શુક્રવારે રાતના આઠ વાગ્યે ઘાટકોપર રેલવે-સ્ટેશન પર ‘એક રુપયા, એક ઝિંદગી’નું સ્ટિકર લગાડીને ડબ્બો લઈને ઊભેલા ૪૦ વર્ષના નિરંજન પૂજારા પર રેલવે-પોલીસને શંકા ગઈ હતી. પૂછપરછ કરતાં ખબર પડી કે આ યુવાન મુંબઈનાં રેલવે-સ્ટેશનો પર ડબ્બો લઈને બે-ત્રણ કલાક ઊભો રહે છે. આ યુવાન કૅન્સરપીડિતોની મદદ કરવાના ઉદ્દેશથી લોકો પાસે ફન્ડ ઉઘરાવે છે. એક-એક રૂપિયો જમા કરતાં તે બે કલાકમાં સરળતાથી બે હજાર રૂપિયા જેવી રકમ જમા કરી લે છે. તેની સાથેના પ્લૅકાર્ડમાં લખ્યું છે કે તે એક છોકરીને એજ્યુકેશનમાં મદદ કરવા માટે આ ફન્ડ જમા કરી રહ્યો છે, જેના ફાધર કૅન્સરથી મૃત્યુ પામ્યા છે અને અન્ય વૃદ્ધને પૅરૅલિસિસ થયો છે.’